Beltedrevet sykkel

En beltedrevet sykkel er en sykkel med kjedeløst drivsystem med synkront drivbelte med tenner for å overføre kraft fra pedalene til hjulet. Drivsystemer for beltedrift leveres av Veer, Gates, med flere.

Bruk av beltedrift på sykler har siden 2010-årene gradvis tatt seg opp, særlig innenfor segmentet bruks- og pendlersykler på grunn av svært lite behov for vedlikehold og smøring. Beltedrift brukes også på stasjonære treningssykler.

Fordeler 
 Beltet ruster ikke
 Smøring er ikke nødvendig
 Renere drivverk i fravær av smøring
 Lite eller ingen vedlikehold
 Jevnere drift
 Mindre støy enn kjede
 Lengre levetid enn sykkelkjeder
 Noen beltesystemer har lavere vekt enn konvensjonelle kjededrevne systemer

Ulemper 
 Kjedegir kan ikke brukes, og dermed må navgir eller krank-girkasse brukes dersom flere gir kreves
 De fleste belter kan ikke deles for montering og demontering slik som et kjede kan, og derfor må sykkelrammen ha en åpning i det bakre triangelet eller et forhøyet kjedestag. Det finnes bare ett alternativ hvor beltet kan skjøtes gjennom det bakre triangelet.
 Belter kommer i et begrenset utvalg lengder, og utformingen av rammen må ta høyde for dette
 Dårligere utvalg av reservedeler i butikker sammenlignet med vanlige kjedesykler
 Reimskiver eller tannhjul foran og bak må være godt justerte for å unngå overdreven friksjon og slitasje, mens kjeder er mer fleksible med tanke på skjevstilling
 Sammenlignet med et kjede kjøres belter vanligvis med mye høyere spenning for å unngå at beltet hopper av mens det er i bruk, men høy beltespenning kan redusere levetiden til kranklageret og baknavet
 Førstegenerasjons reimskiver med doble føringer hadde problemer med at snø ble komprimert og fanget i reimskiven, hvilket kunne føre til fullstendig stans i noen tilfeller. Andregenerasjons (enkel føring, hjulside) og tredjegenerasjon (senterføring) forbedrer designet.
 Reimen kan bli knirkete når den blir støvete og tørr, og bør derfor vaskes i blant

Stramming 
Spenning kan implementeres på alle de samme måtene som med 1-girs kjededrev. Horisontale gaffelender for bakakslingen som står på linje med beltet, med eller uten chain tugs, gjør det mulig å justere avstanden mellom bakhjulsakslingen og kranken. Selve gaffelendene kan flyttes for å endre avstanden mellom bakhjulsakslingen og krankspindelen. Det kan også brukes en automatisk reimstrammer (engelsk: belt snubber) som ligner på virkemåten til en kjedestrammer, denne endrer arbeidslengden til beltet og gjør at gaffelendene kan være faste. En eksentrisk mekanisme i enten krankhuset eller baknavet kan også brukes.

Galleri

Se også 
 Kjedeløs sykkel
 Snordrevet sykkel

Referanser 

Sykler